**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „****Žemės sklypo, esančio Jukneliškės k., Lazdijų r., pritaikymas verslui”**

2021 m. gegužės 18 d. Nr. 34-790

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 22 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2023 metų strateginio veiklos plano, patvirtinto Lazdijų rajono savivaldybės tarybos 2021 m. vasario 12 d. sprendimu Nr. 5TS-638 „Dėl Lazdijų rajono savivaldybės 2021–2023 metų strateginio veiklos plano patvirtinimo“, I strateginio tikslo „Užtikrinti darnų verslo, kaimo ir žemės ūkio vystymąsi, didinti užimtumą“ 1 tikslo „Kurti palankią aplinką verslui ir investicijoms“ 1.1 uždavinio „Įgyvendinti verslumo ir užimtumo didinimui skirtas priemones“ 1.1.2 priemone „Rinkodaros ir infrastruktūros plėtros priemonių, skirtų ekonomikos augimo skatinimui Lazdijų rajone, vykdymas“, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, 2 prioriteto „Subalansuota ir pažangi ekonominė rajono plėtra“ 2.1 tikslo „Vystyti palankią aplinką investicijoms ir verslui“ 2.1.1 uždavinio „Išvystyti pramonės zoną ir sudaryti sąlygas inovatyvių verslų atsiradimui“ 2.1.1.1 priemone „Infrastruktūros reikalingos pramonei, logistikai ar sandėliavimui vystytis sukūrimas“, Lazdijų rajono savivaldybės taryba n u s p r e n d ž i a:

1. Pritarti Lazdijų rajono savivaldybės administracijos projektui „Žemės sklypo, esančio Jukneliškės k., Lazdijų r., pritaikymas verslui“.
2. Užtikrinti projekto įgyvendinimą ir papildomas lėšas, jeigu tokių reikės, skirti atskiru tarybos sprendimu.
3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Ieva Stalevičiūtė, mob. 8 616 09 494

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO PROJEKTUI „Žemės sklypo, esančio Jukneliškės k., Lazdijų r., pritaikymas verslui”**

**AIŠKINAMASIS RAŠTAS**

2021-05-14

Lazdijų rajono savivaldybės tarybos sprendimo „Dėl pritarimo projektui „Žemės sklypo, esančio Jukneliškės k., Lazdijų r., pritaikymas verslui” projektas parengtas vadovaujantis Lietuvos Respublikos vietos savivaldos įstatymo 6 straipsnio 22 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2023 metų strateginio veiklos plano, patvirtinto Lazdijų rajono savivaldybės tarybos 2021 m. vasario 12 d. sprendimu Nr. 5TS-638 „Dėl Lazdijų rajono savivaldybės 2021–2023 metų strateginio veiklos plano patvirtinimo“, I strateginio tikslo „Užtikrinti darnų verslo, kaimo ir žemės ūkio vystymąsi, didinti užimtumą“ 1 tikslo „Kurti palankią aplinką verslui ir investicijoms“ 1.1 uždavinio „Įgyvendinti verslumo ir užimtumo didinimui skirtas priemones“ 1.1.2 priemone „Rinkodaros ir infrastruktūros plėtros priemonių, skirtų ekonomikos augimo skatinimui Lazdijų rajone, vykdymas“, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, 2 prioriteto „Subalansuota ir pažangi ekonominė rajono plėtra“ 2.1 tikslo „Vystyti palankią aplinką investicijoms ir verslui“ 2.1.1 uždavinio „Išvystyti pramonės zoną ir sudaryti sąlygas inovatyvių verslų atsiradimui“ 2.1.1.1 priemone „Infrastruktūros reikalingos pramonei, logistikai ar sandėliavimui vystytis sukūrimas“.

Sprendimo tikslas – pritarti Lazdijų rajono savivaldybės administracijos projektui „Žemės sklypo, esančio Jukneliškės k., Lazdijų r., pritaikymas verslui“.

Projekto metu planuojama Jukneliškės k., Dvaro g. esančiam sklypui įrengti visą verslui reikalingą infrastruktūrą (projektavimo darbai, asfalto danga, elektros įvadas, vandens ir nuotekų sistema, kelio apšvietimas, sklypo melioracija, saulės baterijų parkas, aprūpinantis investicinį sklypą atsinaujinančia elektros energija).

Preliminari projekto pradžia 2021 m. rugpjūčio mėnuo.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Ieva Stalevičiūtė.

Strateginio planavimo ir

investicinių projektų valdymo skyriaus vyriausioji specialistė Ieva Stalevičiūtė